વીડિયોમાં સ્પષ્ટ દેખાય છે કે પોલીસકર્મી યુવકને બચાવવાનો પ્રયાસ કરી રહ્યા હતા તો ભીડમાં હાજર કેટલાક લોકોએ યુવકને ફટકારવા લાગ્યા હતા. પરંતુ ફરજ પર હાજર પોલીસકર્મીએ બહાદુરી અને સમજદારી સાથે બાજી સંભાળી હતી અને ભીડમાંથી યુવકને સલામત ખેંચી ગયા હતા. ભીડે જોયું કે ગગનદીપ સિંહ તેમના દબાણમાં આવવાના નથી અને યુવકને બચાવવાના પોતાના નિર્ણય પર અટલ છે તો ત્યાં હાજર કેટલાક લોકો નારેબાજી કરવા લાગ્યા હતા. પરંતુ ગગનદીપ ટસથી મસ થયા ન હતા.